CELEX: 62013TN0147
Language: bg
Date: 2013-03-13 00:00:00
Title: Дело T-147/13: Жалба, подадена на 13 март 2013 г. — Zhejiang Yuhui Solar Energy Source/Комисия

27.4.2013   
            
            
               BG
            
            
               Официален вестник на Европейския съюз
            
            
               C 123/25
            
         Жалба, подадена на 13 март 2013 г. — Zhejiang Yuhui Solar Energy Source/Комисия
   (Дело T-147/13)
   2013/C 123/44
   Език на производството: френски
   
      Страни
   
   
      Жалбоподател: Zhejiang Yuhui Solar Energy Source Co. Ltd (Jiashan, Китай) (представители: V. Akritidis и Y. Melin, адвокати)
   
      Ответник: Европейска комисия
   
      Искания на жалбоподателя
   
   Жалбоподателят иска Общият съд:
   
               —
            
            
               да отмени по реда на член 263 от Договора за функционирането на Европейския съюз решението на Европейската комисия, съобщено с писмо от 3 януари 2013 г. № H4/JN/Ref.t13.000011, с което жалбоподателят се уведомява, че Комисията няма да разгледа неговото искане да му се предостави статут на предприятие, функциониращо в условията на пазарна икономика, подадено по реда на член 2, параграф 7, буква б) от Регламент на Съвета № 1225/2009 в рамките на антидъмпинговото разследване на внос на кристални силициеви фотоволтаични модули и ключови компоненти с произход от Китайската народна република, образувано на 6 септември 2012 г. (AD 590);
            
         
               —
            
            
               да обяви по силата на член 277 от Договора за функционирането на Европейския съюз за неприложим по отношение на жалбоподателя в настоящото производство Регламент (ЕС) № 1168/2012 на Европейския парламент и на Съвета от 12 декември 2012 година за изменение на Регламент (ЕО) № 1225/2009 на Съвета за защита срещу дъмпингов внос от страни, които не са членки на Европейската общност (ОВ L 344, стр. 1);
            
         
               —
            
            
               вследствие от това да осъди Комисията и евентуално встъпилите страни да понесат всички съдебни разноски.
            
         
      Правни основания и основни доводи
   
   Жалбоподателят излага само едно правно основание в подкрепа на своята жалба, което е еднакво с правното основание, изложено по дело Zhejiang Heda Solar Technology/Комисия, Т-143/13.